**Izbirni predmeti**

**2019/2020**

**Za prilagojeni program z enakovrednim izobrazbenim standardom za otroke z govorno-jezikovno motnjo**

1. **IZBRANI ŠPORT – NOGOMET (IŠP - N)**

Učenci naj razvijejo gibalne sposobnosti do stopnje, ki jim omogoča uspešno igranje nogomet: hitrost in natančnost izvajanja tehničnih elementov, orientacijo v prostoru in situacijsko mišljenje.

Učenci naj znajo: tehnične elemente z žogo, temeljne taktične elemente igralcev v napadu in obrambi,  taktiko osebne obrambe, osnove tehnike sojenja.

Učenci naj spoznajo šport in njegove značilnosti:  nogometna pravila,  sodniške znake in pomen. Učenci naj si oblikujejo in razvijejo stališča, navade in načine ravnanja: odnos do nogometa  in njegovih pravil, odnos do soigralcev in tekmecev ter medsebojno pomoč in sodelovanje.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| IŠP - N | Učitelji ŠPO | 7., 8. in 9. razred |

1. **IZBRANI ŠPORT – ODBOJKA (IŠP - R)**

Praktične vsebine: učenje osnovnih in spopolnjevanje zahtevnejših tehničnih elementov (podaja, streli, lovljenje, odkrivanje...), učenje zahtevnejših tehničnih in taktičnih elementov (podaja iz naleta, strel s skoka...), igra: z osebno obrambo na lastni polovici, s consko obrambo.

Teoretične vsebine: pravila igre, sodniški znaki.

Raven znanja: Uspešna uporaba osnovnih in zahtevnih tehničnih in taktičnih elementov v igri z osebno obrambo na lastni polovici igrišča z vratarjem in šestimi igralci ter s consko obrambo.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| IŠP - O | Učitelji ŠPO | 7., 8. in 9. razred |

1. **ŠPORT ZA SPROSTITEV (ŠZS)**

Telesni razvoj, razvoj gibalnih in funkcionalnih sposobnosti (razvoj moči, hitrosti, koordinacijo gibanja, gibljivosti, ravnotežja, natančnosti in funkcionalne sposobnosti (aerobna in anaerobna vzdržljivost). Usvajanje in spopolnjevanje različnih športnih znanj (seznanitev z novimi športi). Seznanjanje z teoretičnimi vsebinami, razumeti pomen redne spremljave telesne teže in ravni gibalne ter funkcionalna učinkovitosti)

Prijetno doživljanje športa, oblikovanje in razvoj stališč, navad in načinov ravnanja, doživljati vpliv športne vadbe na zdravje in sprostitev in oblikovati odgovoren odnos do lastnega zdravja.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| ŠZS | Učitelji ŠPO | 7., 8. in 9. razred |

1. **UMETNOSTNA ZGODOVINA - KAJ NAM GOVORIJO UMETNINE (KGU)**

Če te zanima umetnost, kaj pripovedujejo slike, kipi... ali kaj je umetnik želel povedati. Umetnostna zgodovina je veda, ki obravnava zgodovino idej in njihov izraz v likovnih zvrsteh v arhitekturi, kiparstvu in slikarstvu ter sorodnih načinih ustvarjanja.

Pri tem predmetu se bomo srečali z umetnostjo v našem okolju in obiskali Narodno galerijo ter pobliže spoznali umetnine in umetnike.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| KGU | Petra Rezar | 7., 8. in 9. razred |

**5. LIKOVNO SNOVANJE 1 (LS 1)**

Predmet obsega 35 ur letno in je namenjen učencem 7. razreda in je nadgradnja likovne vzgoje. Pri urah se bodo učenci poglobili razvijanju svoje ustvarjalnosti. Vsebine predmeta so zasnovane na temeljnih likovnih pojmih, ki jih učenec usvaja in nadgrajuje glede na svoj potencial. Prav tako razvijajo tudi odnos do likovnega vrednotenja.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| LS 1 | Mitja Perinčič | 7. razred |

1. **LIKOVNO SNOVANJE 2 (LS 2)**

Predmet obsega 35 ur letno in je namenjen učencem 8. razreda in je nadgradnja likovne vzgoje. Pri urah se bodo učenci poglobili razvijanju svoje ustvarjalnosti. Vsebine predmeta so zasnovane na temeljnih likovnih pojmih, ki jih učenec usvaja in nadgrajuje glede na svoj potencial. Prav tako razvijajo tudi odnos do likovnega vrednotenja, pozornost bodo posvetili tudi modi in oblikovanju mode.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| LS 2 | Mitja Perinčič | 8. razred |

1. **LIKOVNO SNOVANJE 3 (LS 3)**

Predmet obsega 35 ur letno in je namenjen učencem 9. razreda in je nadgradnja likovne vzgoje. Pri urah se bodo učenci poglobili razvijanju svoje ustvarjalnosti. Vsebine predmeta so zasnovane na temeljnih likovnih pojmih, ki jih učenec usvaja in nadgrajuje glede na svoj potencial. Prav tako razvijajo tudi odnos do likovnega vrednotenja. Obiskali bomo Narodno galerijo in pobliže spoznali umetnike.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| LS 3 | Mitja Perinčič | 9. razred |

1. **TURISTIČNA VZGOJA (TVZ)**

Turistična vzgoja je enoletni izbirni predmet, namenjen učencem 7., 8. in 9. razreda. Temeljni namen predmeta je vzgoja učence za pozitivni odnos do turizma in turistov. Učencem naj bi vzbudil zanimanje za turizem kot možno področje njihovega prihodnjega poklicnega ali ljubiteljskega dela ter jih motiviral za pridobivanje znanja o turizmu kot družbenem gibanju in perspektivni gospodarski dejavnosti v domačem kraju, širši okolici in državi ter za spoznavanje, ohranjanje in premišljeno izkoriščanje naše naravne in kulturne dediščine, ki je oblikovala našo istovetnost in razpoznavnost. Približno polovica ur bo realiziranih v razredu, ostale pa na terenu (obisk turistične agencije, turističnega društva, turistične kmetije, hotela, toplic, izvedba ekskurzije in druge oblike terenskega dela).

Ocenjevanje pri predmetu ne bo potekalo klasično, pač pa bodo učenci dobili ocene za različne izdelke (turistični plakat, zgibanka, kulinarična posebnost, urejena mapa…), ki jih bomo izdelovali v šoli in zbirali preko celega leta ter za druge oblike sodelovanja (turistično vodenje, tvorno sodelovanje v različnih razgovorih…).

Ure turistične vzgoje so zasnovane tako, da potekajo v prijetnem sproščenem vzdušju, brez vsega tistega, kar je po navadi v šoli stresno.

Za pouk turistične vzgoje učenci ne potrebujejo učbenika, ampak med šolskim letom zbirajo zapise in ostalo gradivo v posebni mapi. Za izvedbo terenskega dela se predvideva manjši finančni prispevek.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| TVZ | Katja Vrtačnik Garbas | 7., 8. in 9. razred |

1. **RAČUNALNIŠTVO**

**UREJANJE BESEDIL (UBE)**

Učenci pri izbirnem predmetu Računalništvo – urejanje besedil spoznavajo osnovne pojme računalništva, pridobivajo temeljna znanja, spretnosti in navade za učinkovito ter uspešno uporabo sodobne računalniške tehnologije za zadovoljevanje svojih in družbenih potreb.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| UBE | Učitelj RAČ | 7., 8. in 9. razred – KDOR SE PRVIČ PRIJAVLJA NA RAČUNALNIŠTVO |

**RAČUNALNIŠKA OMREŽJA (ROM)**

Pri izbirnem predmetu računalništvo - računalniška omrežja pridobijo učenci in učenke nadgraditev, poglobitev in razširitev znanj, ki so potrebna za razumevanje in temeljno uporabo računalnika.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| ROM | Učitelj RAČ | 8. in 9. razred – KDOR JE ŽE OBISKOVAL UBE |

**MULTIMEDIJA (MME)**

Pri izbirnem predmetu računalništvo - multimedija pridobijo učenci in učenke nadgraditev, poglobitev in razširitev znanj, ki so potrebna za razumevanje in temeljno uporabo računalnika.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| MME | Učitelj RAČ | 8. in 9. razred - KDOR JE ŽE OBISKOVAL UBE |

1. **RAZISKOVANJE DOMAČEGA KRAJA IN VARSTVO NJEGOVEGA OKOLJA (RDK)**

''Poti sveta te vodijo in vabijo ne da bi vedel kam.Domači kraj v tebi pusti sledi za vedno.'' (P.P.)

V 9. razredu se učenci pri rednem pouku geografije seznanijo s Slovenijo kot svojo domovino, pri izbirnem predmetu Raziskovanje domačega kraja in varstvo njegovega okolja pa raziskujejo domači kraj in spoznavajo posebnosti življenja v njem, predvsem glede na varstvo okolja. Vsebine se povezujejo z vsebinami geografije kot obveznega predmeta, jih razširjajo, poglabljajo ter konkretizirajo.

V okviru izbirnega predmeta bomo na različne načine spoznavali življenje v domačem kraju in njegovi ožji ter širši okolici. Preučevali bomo naravnogeografske poteze (kamnine, prsti, podnebje, vodovje,…) in družbenogeografske poteze (gospodarstvo, prebivalstvo, oskrba, promet,…) našega okoliša. Do novih spoznanj bomo prišli predvsem s terenskim delom in z raziskovalnim pristopom, npr. šteli bomo promet, kartirali okolico šole, anketirali lokalno prebivalstvo, merili temperaturo zraka, opazovali vreme, zbirali vzorce kamnin, spoznavali lokalne običaje,… Določeno število ur pa bomo izvedli ob raziskovanju s pomočjo knjig, revij, interneta ipd. Poznavanje domačega kraja bomo nadgradili še s strokovno ekskurzijo. Predmet učencev ne bo dodatno obremenjeval, kajti delo bo potekalo na sproščen in zanimiv način. Klasičnega preverjanja znanja za oceno ne bo, ocenjeni bodo izdelki (pisna poročila, plakati, predstavitve) učencev. Vsak učenec si bo ob pomoči učitelja izdelal svoj ''album'' domačega kraja ali pokrajine. Učenci tako za aktivno sodelovanje pri pouku potrebujejo delovni zvezek Raziskujem domači kraj in mapo, v katero bodo vlagali svoje izdelke in zapise, ki bodo rezultat dela v razredu in na terenu. Ljubitelji domačega kraja in ljubitelji raziskovanja pridružite se nam!

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| RDK | Katja Vrtačnik Garbas | 9. razred |

1. **VERSTVA IN ETIKA (VE 1):**

Pri obravnavanju verstev bo posebna pozornost posvečena medčloveškim odnosom in življenjskim vprašanjem – Kaj je smisel življenja?, Kaj se zgodi s človeško dušo po smrti? Vprašanja na katera znanost ne pozna odgovorov.

Predmet je namenjen učencem, ki imajo doma krščansko vzgojo, učencem, ki so pripadniki drugih verstev (muslimanska, pravoslavna,…) in tudi učencem brez domače verske vzgoje.

Pri obravnavanju verstev bo posebna pozornost posvečena medčloveškim odnosom in življenjskim vprašanjem – Kaj je smisel življenja?, Kaj se zgodi s človeško dušo po smrti? Vprašanja na katera znanost ne pozna odgovorov.

Predmet je namenjen učencem, ki imajo doma krščansko vzgojo, učencem, ki so pripadniki drugih verstev (muslimanska, pravoslavna,…) in tudi učencem brez domače verske vzgoje.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| VE 1 | Petra Rezar | 7. razred |
| VE 2 | Petra Rezar | 8. razred |
| VE 3 | Petra Rezar | 9. razred |

1. **OBDELAVA GRADIV – LES (OGL)**

Učenci spoznavajo gradiva ob oblikovanju in izdelavi predmetov. Na ta način spoznavajo principe oblikovanja, načrtovanja, obdelovalne postopke, ugotavljajo lastnosti gradiv, izbirajo ustrezna orodja in stroje. Svoj izdelek primerjajo z izdelki sošolcev in podobnimi, ki so profesionalno izdelani. Ovrednotijo funkcionalnost in estetsko vrednost svojega izdelka. Izračunajo vrednost in določijo ceno izdelka ter ocenijo možnosti za prodajo. Ob obdelavi gradiv, se naučijo tudi pravilno poimenovati in varno uporabljati posamezna orodja, stroje, lepila, premaze in spojne elemente. Ob načrtovanju si krepijo ustvarjalno samozavest, prostorske predstave, zbirajo in uporabljajo pridobljena znanja z različnih področij. Ob izdelavi se učenci navajajo na delo v skupini (sodelovanje, razdeljevanje vlog, prevzem odgovornosti, nudenje pomoči in prednosti, uveljavljanje svoje zamisli ...). Pridobijo si izkušnje iz resničnega sveta, urijo motoriko rok in telesa. Z uspešnim delom in končanim izdelkom oblikujejo pozitivno samopodobo.

Vsebinsko se programi posameznega razreda vežejo na predmet tehnika in tehnologija in so prilagojeni otrokovim sposobnostim. Zajemajo poznavanje, analizo in uporabo gradiv, ki jih učenec v predvideni starosti že lahko obdeluje.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| OGL | Nenad Stropnik | 7., 8. in 9. razred |

1. **RISANJE V GEOMETRIJI IN TEHNIKI (RGT)**

Predmet risanje v geometriji in tehniki uvaja učenca v svet oblikovanja predmetov v navideznem (virtualnem) prostoru z uporabo računalniškega grafičnega orodja.

Tridimenzionalni modeli so namenjeni za predstavitev v namišljenem (virtualnem) prostoru, kamor uvrščamo igre, virtualni svet, upodobitev (vizualizacijo), ki je uporabna za reklamne namene, za animacije, modele, predstavitve in za izdelavo predmetov na računalniško krmiljenih strojih (stružnice CNC, 3D ‐ tiskalniki in drugi stroji) za potrebe medicine, industrije, umetnosti, obrti, restavratorstva ipd.

Računalniško grafično orodje učencem omogoča, da tridimenzionalno sliko zamisli prenesejo v tridimenzionalno sliko na zaslonu računalnika in se tako izognejo pretvarjanju v dvodimenzionalno obliko. Nastajajočo sliko lahko preverjajo tako, da jo obračajo in jo ogledujejo z vseh smeri, tudi s tiste, za katero bi npr. v izometrični projekciji morali narisati najmanj eno dodatno risbo. Namen predmeta je oblikovanje znanj, veščin in stališč na področju tehnike in informacijske tehnologije, ki opredeljujejo kompetence in so podlaga vseživljenjskega učenja. Učenci se z odkrivanjem in razvijanjem lastnih sposobnosti, nagnjenj in interesov poklicno informirajo, osveščajo in usmerjajo v primerne poklice. Poudarek je na razvijanju ključnih kompetenc, ki z razvojem kreativnosti, inovativnosti in podjetnosti posameznika pomenijo enega izmed temeljev za tehnični in tehnološki razvoj družbe.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| RGT | Nenad Stropnik | 7., 8. in 9. razred |

1. **ROBOTIKA V TEHNIKI (RVT)**

Pri predmetu robotika v tehniki učenci pridobivajo osnovna spoznanja o geometriji in konstrukciji tipičnih oblik robotskih rok, o elektronskih krmiljih, ki so potrebna za računalniško vodenje, o čutilnikih (senzorjih), ki – vgrajeni v konstrukcijo – omogočajo povratno delovanje na krmilje. Seznanijo se s temeljnimi načeli računalniško vodene proizvodnje in z mestom robotike v njej. Ugotavljajo prednosti takega načina proizvodnje in smeri v razvoju sodobne tehnologije. Spoznajo različna področja, v katerih ima robotika pomembno vlogo. Pri pridobivanju praktičnih izkušenj si pomagajo z uporabo ustreznih didaktičnih sestavljank, s katerimi gradijo delujoče, računalniško krmiljene modele strojev, naprav in robotskih rok. Pri konstruiranju iščejo lastne rešitve in samostojno organizirajo delovno mesto ter potek dela. Pouk je organiziran v ustrezno opremljenih učilnicah z računalniki. Praktično delo je prevladujoča oblika pouka.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| RVT | Nenad Stropnik | 7. , 8. in 9. razred |

1. **RETORIKA (RET)**

Pesnik se rodi, govornik pa naredi, so vedeli povedati začetniki retorike, stari Grki. Zato so k retoriki vabljeni tisti, ki jim je javno govorjenje v užitek, in oni, ki imajo hudo tremo pred javnim nastopanjem in bi se je radi znebili. Dober govornik je lahko vsakdo med nami in te veščine se lahko naučimo. Učenke in učenci bodo pri pouku retorike spoznavali, kaj je retorika, zakaj se je je koristno učiti, spoznavali bodo, kaj je argumentacija in kaj etika dialoga. Izvedeli bodo, kaj sta besedna in nebesedna komunikacija, in se učili oblikovati prepričljive govore. Pri pouku uporabljamo aktivne oblike in metode dela: iščemo argumente, sestavljamo govore z argumenti, jih poslušamo in vrednotimo, spoznamo, kaj je debata, in pripravimo več debatnih ur. Znanje, ki ga učenci pridobijo, je življenjsko in uporabno; učenci izboljšajo svoje govorne nastope in se učijo argumentacije.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| RET | Nives Horvat | 9. razred |

1. **ŠOLSKO NOVINARSTVO (ŠNO)**

Pri šolskem novinarstvu se spopademo s prebiranjem in razčlenjevanjem časopisnega in revialnega tiska, spoznamo temeljne značilnosti šolskega glasila. Tvorimo raznolika publicistična besedila (reklama, poročilo, anketa, intervju, reportaža, izjava …), ki jih objavimo v šolskem časopisu. Šolsko novinarstvo je izbirni predmet za tiste, ki si želijo dvigniti samozavest in zaupanje v lastno delo.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| ŠNO | Nives Horvat | 7., 8. in 9. razred |

1. **VZGOJA ZA MEDIJE – TELEVIZIJA (TEV)**

Pri tem izbirnem predmetu se ukvarjamo s televiziji in njenimi značilnostmi. Otroci seznanijo z delovanjem interneta. Učenci spoznajo učinke množičnih medijev in še posebej posamezne problematične teme, povezane z mediji, kot so nasilje, idoli, stereotipi. Na koncu se učenci pogovorijo o spremembi svojih navad spremljanja množičnih medijev in napišejo pisma uredništvom, v katerih predstavijo pobude za spremembo medijskih vsebin.

|  |  |  |
| --- | --- | --- |
| **KRATICA IZBIRNEGA PREDMETA** | **UČITELJ** | **ZA KATERI RAZRED** |
| TEV | Nives Horvat | 7., 8. in 9. razred |